A masa que resulta de tot ixe proceso se saca en unatro pozal y se replena en un molde feito con madera y meso sobre o suelo d'a era, molde que será igual pa todas as piezas, mirando bien que no quede vanos ni espacios bofos adintro que luego farían que l'adoba se crebase. Alavetz s'atabla la cara superior pa que quede plana como la d'abaixo. Pa que a mezcla no se pegue n'o molde s'ixambrará con arena u polvo. Una vez ye plano o molde y pleno con a mezcla, se debanta y, si s'ha espolvoriau bien, l'adoba fresca en saldrá por primer vez d'una pieza.